**Zápisnica č. 4**

**zo zasadnutia obecného zastupiteľstva, ktoré sa konalo 31. 07. 2017**

**o 18:00 hod. na obecnom úrade v Malom Záluží**

**Program:**

1. **Privítanie**
2. **Procedurálne záležitosti**
3. **Kontrola uznesení**
4. **Žiadosť OÚ Nové Sady o pomoc pri zabezpečení rekonštrukcie zdravotného strediska**
5. **Predaj pozemku – p. Majdan**
6. **Ponuka od firmy ECO-LOGIC s.r.o. k výzve MP SR 7.4 Programu rozvoja vidieka – kamerový systém a verejné osvetlenie**
7. **Štatút knižnice**
8. **Prenájom pozemku – p. Kolenčík**
9. **Rôzne - Environmentálny fond – informácia**

 **- Vyrovnanie pohľadávok - informácia**

1. **Diskusia**
2. **Záver**
3. **Privítanie**

Zástupkyňa starostky p. Sochorová privítala prítomných a otvorila schôdzu.

1. **Procedurálne záležitosti, schválenie programu schôdze**

Prítomní: podľa prezenčnej listiny, p. Žitnay bol ospravedlnený.

Zapisovateľka: p. Zábražná

Overovatelia zápisnice: p. Novotný, p. Sochorová

Návrh programu schôdze bol schválený bez pripomienok.

Hlasovanie: Za: 4 Proti: 0 Zdržal sa: 0

1. **Kontrola uznesení**

Všetky uznesenia z posledného zasadnutia OZ boli splnené.

1. **Žiadosť OÚ Nové Sady o pomoc pri zabezpečení rekonštrukcie zdravotného strediska**

Zdravotné stredisko v Nových Sadoch, ktoré navštevujú aj občania z Malého Zálužia, je v zlom stave a potrebuje rekonštrukciu. Obec Nové Sady požiadala o finančnú pomoc pri zabezpečení rekonštrukcie zdravotného strediska - na opravu omietok a výmenu okien. Na stretnutí starostov v Nových Sadoch sa dohodlo, že v tejto veci budú oslovené aj podnikateľské subjekty nachádzajúce sa v priemyselnom parku Čab. Obecné zastupiteľstvo schválilo poskytnutie dotácie obci Nové Sady. Výška poskytnutej dotácie bude prerokovaná na ďalších schôdzach OZ podľa výsledkov rokovania s podnikateľskými subjektami.

Hlasovanie:

 Za: 4 Proti: 0 Zdržal sa: 0

1. **Predaj pozemku – p. Majdan**

V ďalšom bode sa zastupiteľstvo zaoberalo zámerom odkúpenia obecného pozemku č. 876/2 s výmerou 255 m2 v k. ú. Malé Zálužie, ktorý p. Majdan dlhodobo užíva. Dohodli sa na postupe podľa prevodu majetku spôsobom predaja z dôvodu hodného osobitného zreteľa. Po konzultácii s právnikom, ktorý sa zaoberá nehnuteľnosťami bola navrhnutá cena za pozemok vo výške 3,-- €/m2. Následne bol zámer predať pozemok EKN 876/2 s výmerou 255 m2, LV 781 v k.ú. Malé Zálužie Slavomírovi Majdanovi a manž. Eve rod. Belobradovej, Malé Zálužie 147 schválený.

Hlasovanie: Za: 4 Proti: 0 Zdržal sa: 0

1. **Ponuka od firmy ECO-LOGIC s.r.o. k výzve MP SR z Programu rozvoja vidieka – kamerový systém a verejné osvetlenie**

Ministerstvo pôdohospodárstva SR znovu vyhlásilo výzvu 7.4. z Programu rozvoja vidieka Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry.
V rámci nej je aktivita č. 6 - investície súvisiace so zvýšením bezpečnosti a prevencie proti vandalizmu na verejných priestoroch (montáž kamerových systémov a iných bezpečnostných prvkov) a investície súvisiace so zvýšením bezpečnosti. Schôdze OZ sa zúčastnili zástupcovia firmy ECO-LOGIC s.r.o., ktorí predstavili svoju ponuku na vypracovanie projektu k aktivite č. 6 - modernizácie verejného osvetlenia a kamerového systému. Vypracovanie projektu a verejné obstarávanie bude oprávnený náklad. Z Programu rozvoja vidieka, aktivity č. 6 sú preplácane 100% náklady na vypracovanie aj realizáciu projektu. Po diskusii so zástupcami firmy sa poslanci do ďalšej schôdze zistia referencie o tejto firme a rozhodnú či sa do tejto výzvy zapojiť.

1. **Štatút knižnice**

Dňa 8. 7. 2017 bola vykonaná metodická návšteva z Krajskej knižnice v Nitre, z ktorej vyplynula povinnosť novelizovať Štatút knižnice podľa znení zákonov č. 369/1991 Zb. o obecnom zriadení a č. 126/2015 Z.z. o knižniciach. Vypracovaný Štatút obecnej knižnice v Malom Záluží bol zastupiteľstvom jednohlasne schválený.

Starostka oznámila OZ, že Zuzana Plesníková sa vzdala vedenia knižnice a nahradí ju Zuzana Zábražná. Do konca roka 2017 bude vykonaná inventarizácia knižnice. Od začiatku roka pani Plesníková viac ráz z rodinných dôvodov nemohla byť v knižnici. Zastupovala ju Zuzana Zábražná a Viera Predanocyová. Nik iný do knižnice prístup nemá a hmotnú zodpovednosť za obecný majetok má v konečnom dôsledku starosta.

Hlasovanie: Za: 4 Proti: 0 Zdržal sa: 0

1. **Prenájom pozemku – p. Kolenčík**

Na predchádzajúcej schôdzi predložil p. Michal Kolenčík žiadosť o možnosť osadiť telekomunikačný stožiar na obecnej parcele č. 1091/1, časti pozemku vo výmere 1 m2. Zastupiteľstvo sa zaoberalo návrhom zámeru prenajať pozemok p. Kolenčíkovi. Bol schválený návrh ceny za prenájom časti pozemku č. 1091/1 s výmerou 1 m2; 60,- €/rok podľa § 9a ods. 9 zákona č. 138/1990 Zb. o majetku obcí v znení neskorších predpisov.

Hlasovanie: Za: 2 Proti: 1 Zdržal sa: 1

1. **Rôzne**

**Environmentálny fond – informácia**

V októbri 2016 bola podaná žiadosť na Environmentálny fond o dotáciu na protipovodňové opatrenie – Malé Zálužie - odvedenie prívalových povrchových vôd. Environmentálny fond pravidelne zverejňuje stav vybavovania žiadostí. V poslednom zverejnení je naša žiadosť v skupine, kde minister životného prostredia ešte nerozhodol o ich podpore. Len pre zaujímavosť – podľa tohto zverejnenia bolo podporených 390 žiadostí, asi 100 bolo vyradených pre formálne nedostatky a v skupine „nerozhodnuté je stále 1950 žiadostí.

**Vyrovnania pohľadávok voči PZO a ENVIGEOS-u**

Ponitrianske združenie obcí pre separovaný zber a firma ENVIGEOS robili kontrolu pohľadávok voči obciam a zistili, že obec nemá zaplatené dve faktúry z roku 2014 a 2015. V mesiaci jún bol tento nedoplatok voči PZO uhradený. Obecné zastupiteľstvo navrhlo skontrolovať stav záväzkov voči PZO aj hlavnou kontrolórkou p. Marečkovou.

1. **Diskusia**

V diskusii bola znovu otvorená téma podania žiadosti o nenávratný finančný príspevok na rekonštrukciu bývalej administratívnej budovy (školy) na komunitné centrum.

1. **Záver**

Zástupkyňa starostky p. Sochorová predniesla uznesenia zo schôdze OZ a poďakovala všetkým prítomným za účasť.

V Malom Záluží, 01.08.2017

Zapisovateľka: Zuzana Zábražná ....................................................

Overovatelia zápisnice: Peter Novotný ....................................................

 Mahuliena Sochorová ....................................................

**Uznesenia**

**zo zasadnutia obecného zastupiteľstva obce Malé Zálužie zo dňa
31. 07. 2017, ktoré sa konalo na obecnom úrade v Malom Záluží**

**Obecné zastupiteľstvo:**

1. **Berie na vedomie:**

- kontrolu uznesení z minulého zasadnutia OZ

- vedením knižnice bola poverená Zuzana Zábražná

1. **Prerokovalo:**
* Ponuku od firmy ECO-LOGIC s.r.o. na vypracovanie projektovej dokumentácie modernizácie verejného osvetlenia a kamerového systému
1. **Schvaľuje:**

- program schôdze

**Uznesenie č. 15/2017**

* poskytnutie dotácie od obce Malé Zálužie pri zabezpečení rekonštrukcie zdravotného strediska pre OÚ Nové Sady

**Uznesenie č. 16/2017**

* zámer predať pozemok EKN 876/2 s výmerou 255 m2, LV 781 v k.ú. Malé Zálužie v prospech Slavomír Majdan rod. Majdan a manž. Eva rod. Belobradová, bytom Malé Zálužie 147, 951 24 Malé Zálužie, SR do BSM v 1/1 k celku vo výške kúpnej ceny 3,00 Euro/m2.

**Uznesenie č. 17/2017**

* Štatút obecnej knižnice v Malom Záluží

**Uznesenie č. 18/2017**

* zámer prenajať pozemok EKN 1191/1 s výmerou 3291 m2, LV 465 v k.ú. Malé Zálužie v prospech Michala Kolenčíka rod. Kolenčík, bytom Malé Zálužie 151, 951 24 Malé Zálužie, SR do prenájmu v časť pozemku s výmerou 1 m2 vo výške ceny za prenájom 60,- Euro/rok.

V Malom Záluží, 01.08.2017

Zapísala: Zuzana Zábražná Starostka obce: